
Maatietopalvelu
Kyselyvastaus
Asiakirjan tunnus: KT1415 
Päivämäärä: 30.9.2026.
Julkisuus: Julkinen 

Somalia / Somalian koulutusjärjestelmä(t), luku- ja kirjoitustaidottomuus
Somalia / The education system(s) of Somalia, illiteracy

Kysymykset
1. Millainen virallinen koulutusjärjestelmä Somaliassa on? Mitä kyseisen peruskoulutuksen sisällöstä tiedetään?

2. Toimiiko maassa muita, epävirallisia koulutusjärjestelmiä? Mitä niissä järjestettävästä opetuksesta tiedetään?

3. Opetetaanko Somalian virallisen koulutusjärjestelmän tai muiden epävirallisten koulutusjärjestelmien puitteissa luku- ja kirjoitustaitoa? Miten yleistä luku -ja kirjoitustaidottomuus maassa on ja mitkä seikat vaikuttavat siihen?
Questions
1. What is the official education system like in Somalia? What is known about the content of this basic education?’

2. Are there other, informal education systems operating in the country? What is known about the education provided in them?

3. Is literacy taught within Somalia's official education system or other informal education systems? How prevalent is illiteracy in the country, and what factors influence it?

[bookmark: _Hlk129259295]Millainen virallinen koulutusjärjestelmä Somaliassa on? Mitä kyseisen peruskoulutuksen sisällöstä tiedetään?
Somalian koulujärjestelmän kehityksen kannalta tärkeää oli, että lokakuussa 1972 somalin kieleen omaksuttiin latinalainen kirjoitusjärjestelmä. Tuolloin maan hallitus teki lisäksi somalin kielestä (Somalian pohjois- ja keskiosissa käytössä ollut maxaa-tiri -murre) valtion ainoan virallisen kielen, mikä korvasi aiemman siirtomaa-aikaisen järjestelmän, jossa virallista koulutusta oli annettu vain vierailla kielillä – etelässä italiaksi ja pohjoisessa englanniksi. Kirjoitetun kielen puute oli pitkään jarruttanut opetuksen edistymistä, vaikka somalit olivatkin säilyttäneet kulttuuriperintöään vuosisatoja suullisen perinteen avulla. Somalin ottaminen opetuskieleksi yhdessä kansallisen lukutaitokampanjan kanssa mahdollisti oman kielen käyttämisen kaikilla elämän alueilla ja mullisti kulttuurin vaalimisen, kun oppikirjoja, kirjallisuutta ja opetusmateriaaleja voitiin vihdoin dokumentoida ja julkaista omalla äidinkielellä.[footnoteRef:1] [1:  OHCHR / UNTMIS 12/2025, s. 11.] 

Somaliassa 1980–1990 -lukujen taitteessa sisällissodaksi kärjistynyt konflikti ja siitä jatkunut epävakaus romahduttivat käytännössä Somalian valtion, ja koko keskushallinto sekä julkiset instituutiot palveluineen lopettivat toimintansa. Romahduksen kokivat kaikki peruspalvelut, joiden joukossa oli myös opetussektori.[footnoteRef:2] Eri lähteiden mukaan sota tuhosi osin tai kokonaan 75 %[footnoteRef:3] - 90 %[footnoteRef:4] maan kouluista ja ehjinä selvinneet lopettivat toimintansa turvattomuuden ja rahoituksen puutteen vuoksi[footnoteRef:5]. Monissa tuhoutuneissa kouluissa oli räjähtämättömiä ammuksia ja räjähdeansoja, mikä rajoitti niiden käyttöä opetustarkoituksiin vielä sodan päättymisen jälkeenkin.[footnoteRef:6] Monet pätevät opettajat saivat sodan seurauksena surmansa ja hengissä selvinneet pakenivat maasta.[footnoteRef:7] [2:  Salad 2022, s. 62; Williams & Cummings 2017, s. 139 ja 140; Tahir & Cochrane 7.7.2025, s. 6; Abdulahiet al. 7/2020, s. 10.]  [3:  FGS 2022, s. 32.]  [4:  OHCHR / UNTMIS 12/2025, s. 12.]  [5:  Salad 2022, s. 62; Williams & Cummings 2017, s. 139 ja 140; Tahir & Cochrane 7.7.2025, s. 6; Abdulahiet al. 7/2020, s. 10.]  [6:  Melesse & Obsiye 2022, s. 3.]  [7:  Tahir & Cochrane 7.7.2025, s. 6; Salad 2022, s. 63.] 

Somalimaa julistautui itsenäiseksi sisällissodan yhteydessä vuonna 1991. Sen seurauksena koulutusjärjestelmät Somalimaassa ja Somalian etelä- ja keskiosissa ovat kehittyneet erillisinä kokonaisuuksina.[footnoteRef:8] Tämän vuoksi niitä on tarkasteltava erikseen.  [8:  UoT [päiväämätön].] 

Somalimaa
Itsenäisyytensä julistamisesta lähtien Somalimaa on pyrkinyt uudistamaan koulutusjärjestelmäänsä.[footnoteRef:9] Uudistus- ja kehitystyötä ovat hankaloittaneet koko koulutusinfrastruktuurin tuhoutuminen sisällissodan seurauksena, ja sodan vaikutukset tuntuvat yhä monilla elämän osa-alueilla.[footnoteRef:10] Koulutusjärjestelmän ja infrastruktuurin kehittämisen haasteina ovat olleet resurssipula ja kansainvälisen tunnustuksen puute alueen itsenäisyydelle.[footnoteRef:11] Pulaa on myös pätevistä opettajista.[footnoteRef:12]  [9:  Ali et al. 2024, s. 1.]  [10:  RoSL / MoES 9/2024, s. 21 ja 63.]  [11:  Ali et al. 2024, s. 1.]  [12:  Windle Trust International [päiväämätön]; Melesse & Obsiye 2022, s. 22.] 

Somalimaan koulutusjärjestelmä koostuu varhaiskasvatukseen sisältyvästä esiopetuksesta, perusopetuksesta, toisen asteen koulutuksesta (yleissivistävästä tai teknillisestä/ammatillisesta) sekä korkeakoulutuksesta.[footnoteRef:13] Hallinnon ylätasolla koulutuksen järjestämisestä sekä opetussuunnitelman kehittämisestä vastaa Somalimaan opetus- ja tiedeministeriö[footnoteRef:14].[footnoteRef:15] Käytännön toimeenpanosta keskeinen rooli on ministeriön alueellisilla toimipisteillä.[footnoteRef:16] Oppilaitoksista suurin osa on julkisia, mutta alueella toimii lisäksi merkittävä määrä yksityisiä kouluja sekä uskonnollisia oppilaitoksia, joiden hallinnoinnista vastaa hallintoalueen uskonnollisten asioiden ministeriö[footnoteRef:17].[footnoteRef:18]  [13:  Windle Trust International [päiväämätön]; Melesse & Obsiye 2022, s. 11; RoSL / MoES 9/2024, s. 22.]  [14:  Ministry of Education and Science.]  [15:  RoSL / MoES 9/2024, s. 24–26; UoT [päiväämätön].]  [16:  UoT [päiväämätön].]  [17:  Ministry of Endowment and Islamic Affairs.]  [18:  UoT [päiväämätön].] 

Hallintoalueen oppilaitosten opetuskieli on perusopetuksessa somali ja toisen asteen koulutuksessa englanti. Opettajien kielitaitoa koskevien puutteiden vuoksi opetuksessa voidaan kuitenkin usein käyttää somalin kieltä.[footnoteRef:19] Somalimaan viralliset kielet ovat somalin ohella englanti ja arabia.[footnoteRef:20] Somalin kieli on pääkieli koko Somalian alueella.[footnoteRef:21] Oppiaineina perusopetuksessa Somalimaassa ovat matematiikka, luonnontieteet, somali, arabia, englanti, yhteiskuntaoppi ja islam.[footnoteRef:22] Somalimaan hallinto alkoi helmikuussa 2019 jakaa ilmaiseksi perusopetukseen julkisissa oppilaitoksissa osallistuville koululaisille kahdeksan oppiaineen oppikirjoja.[footnoteRef:23]  [19:  UoT [päiväämätön].]  [20:  BBC News 2.1.2024.]  [21:  Landinfo 22.7.2011, s. 7.]  [22:  UoT [päiväämätön]; Somaliland Standard 22.2.2019.]  [23:  Somaliland Standard 22.2.2019.] 

Kouluopetukseen valmistavaa 2–3 vuotta kestävää[footnoteRef:24] esiopetusta antavat uskonnollisesti suuntautuneet koraanikoulut sekä esikoulut ja päiväkodit[footnoteRef:25]. Osa koraanikouluista opettaa pelkästään Koraaniin keskittyvää luku- ja kirjoistustaitoa arabiaksi. Sen sijaan koulujärjestelmään integroidut koraanikoulut, ns. madrassat opettavat myös yleistä luku-, kirjoitus- ja laskutaitoa.[footnoteRef:26]  [24:  Ali et al. 2024, s. 1; RoSL / MoES 10/2017, s. 4 ja 6.]  [25:  RoSL / MoES 9/2024, s. 28.]  [26:  RoSL / MoES 9/2024, s. 28.] 

Varsinaiseen koulujärjestelmään sisältyy kahdeksan vuotta kestävä perusopetus, joka jakautuu neljä vuotta kestävään alakouluun (lower primary education) ja neljä vuotta kestävään yläkouluun (upper primary education). Ensiasteen perusopetus on ollut maksutonta vuodesta 2011 lähtien[footnoteRef:27], ja siihen osallistuvat 6–13-vuotiaat lapset.[footnoteRef:28] Perusopetuksessa koululaiset opiskelevat kahdeksaa oppiainetta periaatteessa 36 tuntia viikossa. Kouluissa kuitenkin kärsitään opettajien poissaoloista ja puutteesta.[footnoteRef:29]  [27:  Melesse & Obsiye 2022, s. 11.]  [28:  Melesse & Obsiye 2022, s. 11; RoSL / MoES 10/2017, s. 4.]  [29:  RoSL / MoES 10/2017, s. 49.] 

8-vuotta kestäneen perusopetuksen läpikäyneet osallistuvat kansallisesti järjestettävään loppukokeeseen.[footnoteRef:30] Perusopinnot voi suorittaa myös ns. vaihtoehtoisen oppimisen väylän kautta (kts. kysymys 2). [30:  Melesse & Obsiye 2022, s. 12.] 

Toisen asteen koulutus kestää neljä vuotta ja siihen osallistuvat ne 14–17-vuotiaat nuoret, jotka ovat läpäisseet perusopetusta koskevan kansallisen loppukokeen. Toisen asteen opinnot voi suorittaa yleissivistävällä (lukio) tai teknisellä/ammatillisella/linjalla.[footnoteRef:31] [31:  Melesse & Obsiye 2022, s. 12; RoSL / MoES 10/2017, s. 6. ] 

Korkeakoulutusta tarjotaan Somalimaan yliopistoissa, ja opinnot kestävät neljästä kuuteen vuotta riippuen suoritettavasta tutkinto-ohjelmasta.[footnoteRef:32] Somalimaassa toimii kaikkiaan 35 yliopistoa[footnoteRef:33], joista kahdeksan on julkisia[footnoteRef:34]. Korkeakoulujen tasoa ei kuitenkaan pidetä yleisesti ottaen hyvänä.[footnoteRef:35] Arvioiden mukaan Somalimaan korkeakouluissa opiskelee yli 50 000 opiskelijaa.[footnoteRef:36] Maaseudulla ja paimentolaisalueilla asuvien mahdollisuudet korkeakouluopintoihin ovat kaupunkilaisiin nähden heikommat, koska useimmilla vanhemmilla ei ole mahdollisuuksia maksaa korkeakoulupaikkakunnalle muuttavan nuoren asumiskustannuksia.[footnoteRef:37]  [32:  Melesse & Obsiye 2022, s.14; ]  [33:  Melesse & Obsiye 2022, s.14.]  [34:  RoSL / MoES 9/2024, s. 43.]  [35:  RoSL / MoES 9/2024, s. 45. ]  [36:  RoSL / MoES 9/2024, s. 43.]  [37:  RoSL / MoES 9/2024, s. 44.] 

Koulutukseen osallistumisaste on Somalimaassa erittäin alhainen kaikilla tasoilla.[footnoteRef:38] Huolimatta perusopetuksen ilmaisuudesta n. 70 % somalimaalaisista lapsista ei käy koulua ja on edelleen perusopetuksen ulkopuolella.[footnoteRef:39] Koulutuksen ulkopuolella olevien osuus on selvästi suurempaa maaseudulla verrattuna kaupunkiympäristössä asuviin.[footnoteRef:40]  [38:  Melesse & Obsiye 2022, s. 4.]  [39:  RoSL / MoES 9/2024, s. 53.]  [40:  Melesse & Obsiye 2022, s. 11–12.] 

Osallistuminen varhaiskasvatukseen on erittäin vähäistä. Vuosien 2020–2021 aikana varhaiskasvatuksessa mukana olevien lasten (3–5-vuotiaat[footnoteRef:41]) suhteellinen osuus oli 3 %.[footnoteRef:42] Ensiasteen perusopetuksessa oli lukuvuoden 2015/2016 aikana mukana n. 37 % kouluikäisistä lapsista. Lukuvuonna 2017/2018 koulussa mukana olleiden lasten osuus oli pudonnut 21 %:iin.[footnoteRef:43] Lukuvuoden 2020/2021 aikana koulussa kävi 24 % kouluikäisistä. Opetukseen osallistuvien tyttöjen suhteellinen osuus (21 %) oli poikia (26 %) pienempi.[footnoteRef:44]  [41:  RoSL / MoES 10/2017, s. 6.]  [42:  RoSL / MoES 9/2024, s. 28.]  [43:  Melesse & Obsiye 2022, s. 11–12.]  [44:  RoSL / MoES 9/2024, s. 31.] 

Toisen asteen opintoihin osallistuminen yleissivistävällä linjalla on perusopetusta selvästi vähäisempää.[footnoteRef:45] Lukuvuoden 2020/2021 aikana siihen osallistui Somalimaassa 8 % ikäluokista. Tytöistä toisen asteen koulutukseen osallistui 8 % ja pojista 9 % ikäluokista.[footnoteRef:46] Toisen asteen koulutukseen teknillisessä/ammatillisessa oppilaitoksessa osallistui lukuvuoden 2020/2021 aikana n. 2 800 opiskelijaa, joista tyttöjä oli kolmannes.[footnoteRef:47] Yleisesti ottaen tämä koulutussektori on ollut kehittymätön ja aliresursoitu, ja enemmistö ammatillisista oppilaitoksista on ollut yksityisiä.[footnoteRef:48] Julkisella puolella ammatillista koulutusta antaa mm. julkinen Hargeisan tekninen instituutti (Hargeisa Technical Institute). Oppilaitoksessa on mm. puutyön, hitsauksen, tietotekniikan ja maatalouden koulutusohjelmat.[footnoteRef:49] [45:  Melesse & Obsiye 2022, s. 12.  ]  [46:  RoSL / MoES 9/2024, s. 35.]  [47:  RoSL / MoES 9/2024, s. 40.]  [48:  Melesse & Obsiye 2022, s. 13–14.]  [49:  HTI [päiväämätön].] 

Useimmat toisen asteen oppilaitokset sijaitsevat kaupunkikeskuksissa, mikä hankaloittaa maaseudulla asuvien opiskelumahdollisuuksia. Perusopetuksessa käytettyjä vaihtoehtoisia oppimisen väyliä (kts. kysymys 2) ei ole käytössä toisen asteen koulutuksessa.[footnoteRef:50] Valtaosa toisen asteen opintoihin osallistuneista on lähtöisin kaupungeista.[footnoteRef:51] [50:  RoSL / MoES 9/2024, s. 36.]  [51:  Melesse & Obsiye 2022, s. 13.] 

Naisten osuus korkeakouluopiskelijoista on suuremmissa kaupungeissa 45–50 %.  Sen sijaan syrjäisemmillä alueilla sijaitsevissa korkeakouluissa naisten osuus on 30–37 %. Alhaisempaa osuutta selittää mm. tyttöjen vähäisempi osallistuminen ja valmistuminen toisen asteen oppilaitoksista.[footnoteRef:52] [52:  RoSL / MoES 9/2024, s. 44.] 

Opetuksen tasoon kaikilla koulutusasteilla vaikuttaa opettajien heikko osaamisen taso. Arvioiden mukaan vain noin puolet kaikista opettajista on päteviä. Lisäksi monet opettajista on huonosti motivoituneita opetustyöhön johtuen kehnosta palkkauksesta, opettajan työn vähäisestä arvostuksesta sekä täydennyskoulutuksen, eläkejärjestelmän ja uralla etenemismahdollisuuksien puuttumisen vuoksi.[footnoteRef:53]  [53:  Melesse & Obsiye 2022, s. 17.] 

Ensiasteen koulutuksen laadun arvioidaan olevan Somalimaassa huono.[footnoteRef:54] Oppimistulokset erityisesti varhaisluokkien luku-, kirjoitus- ja laskutaidon kehittymisessä ovat alhaisia.[footnoteRef:55] Ensiasteen peruskoulutuksen opettajista 58 % täyttää opettajilta vaadittavan osaamisen minimitason. Haasteensa ensiasteen koulutukselle ovat lisäksi suuret luokkakoot. Keskimäärin luokissa on 65 oppilasta.[footnoteRef:56] [54:  Melesse & Obsiye 2022, s. 12; RoSL / MoES 9/2024, s. 33.]  [55:  RoSL / MoES 9/2024, s. 33.]  [56:  Windle Trust International [päiväämätön].] 

Toisen asteen ammatillinen/tekninen koulutuslinja on jäänyt vuosien laiminlyöntien ja rahoitusvajeiden vuoksi heikoksi. Se on toiminut pääosin ulkopuolisten rahoittajien varoilla ja hallinnoimana, eikä sille ei ole luotu yhtenäistä tavoiteohjelmaa tai ammatillisia standardeja. Myös ammatillinen koulutus kärsii pätevien ammattilaisten puutteesta ja heikosta organisoinnista.[footnoteRef:57] Ammatillista koulutusta pidetään yleisesti ottaen alempiarvoisena koulutussektorina ja sinne hakeutuu vain sellaisia opiskelijoita, jotka eivät ole lainkaan käyneet koulua, ovat keskeyttäneet koulunkäynnin tai saaneet heikkoja arvosanoja.[footnoteRef:58] [57:  Melesse & Obsiye 2022, s. 13–14; RoSL / MoES 9/2024, s. 41–42.]  [58:  RoSL / MoES 9/2024, s. 41.] 

Koulutuksen tasoon ja yhtenäisyyteen vaikuttaa kielteisesti se, että Somalimaan eri kouluasteiden opetussuunnitelmia ei ole yhtenäistetty ja standardisoitu.  Ensi- ja toisen asteen oppilaitokset noudattavat vaihtelevasti amerikkalaista, kenialaista, brittiläistä tai turkkilaista opetussuunnitelmaa.[footnoteRef:59]  [59:  Melesse & Obsiye 2022, s. 17 ja 19.] 

Keskeinen opetussektorin kehitykseen ja toimintaan kielteisesti vaikuttava tekijä on riittämättömät taloudelliset resurssit.[footnoteRef:60] Somalimaan koko koulutussektori on aliresursoitu, ja vaikka perusopetukselle kohdennetaan suurin osa koulutukseen käytettävistä resursseista, kuluu suurin osa budjetista opettajien palkkoihin sekä hallinnossa työskentelevien asiantuntijoiden ja virkailijoiden palkkoihin.[footnoteRef:61] Hallinnonalalta puuttuu lisäksi osaavaa henkilöstöä. Niukkojen resurssien seurauksena koulutussektorin infrastruktuuri, välineistö, sekä opetus- ja oppimateriaalit ovat puutteellisia.[footnoteRef:62]   [60:  Melesse & Obsiye 2022, s. 17–18.]  [61:  RoSL / MoES 9/2024, s. 33.]  [62:  Melesse & Obsiye 2022, s. 17–18.] 

Somalian liittovaltio
Sodan ja epävakauden vaikutukset ulottuvat edelleen Somalian koulutussektorille.[footnoteRef:63] Huolimatta viranomaisten pyrkimyksistä rakentaa konfliktin tuhoama hallinto uudelleen, on maan opetusjärjestelmän ja -infrastruktuurin rakentaminen ollut ja on edelleen merkittävä haaste. Heikon hallinnon ja tarvittavien taloudellisten resurssien puutteen vuoksi valtiosta riippumattomista toimijoista on tullut keskeisiä koulutuspalveluiden tuottajia.[footnoteRef:64] Viranomaisilla ei ole käytännössä ollut juuri mitään roolia koulutussektorilla sisällissotaa seuranneiden vuosien jälkeen, vaan opetustoimi on ollut pääosin yksityisten koulujen ja oppilaitosten varassa. Vuona 2022 julkaistun selvityksen mukaan julkisen sektorin rooli koulutuksessa on vasta pikkuhiljaa vahvistumassa ja liittovaltion vastuulla olevat perus- ja keskiasteen koulutuspalvelut ovat vasta käynnistymässä.[footnoteRef:65]  [63:  FGS 2022, s. 32.]  [64:  Tahir & Cochrane 7.7.2025, s. 6; Abdulahiet al. 7/2020, s. 10–11.]  [65:  Salad 2022, s. 62.] 

Somalia uudisti koulutusjärjestelmäänsä vuonna 2021 voimaan tulleella perusopetuslailla (General Education Act). Järjestelmän mukaan Somalian liittovaltioon kuuluvat osavaltiot vastaavat koulutuspalveluiden tarjoamisesta käytännön tasolla kouluissa. Maakuntatasolla koulutusjärjestelmän toimintaa tukevat opetustoimen ja opetuksen laatua valvovat virkailijat. Koulutusjärjestelmää valvovat lisäksi piirikuntatasolla toimivat opetusvirkailijat. Liittovaltion tasolla maan opetus-, kulttuuri- ja korkeakoulutusministeriö[footnoteRef:66] puolestaan vastaa keskitetysti koulutuspolitiikan kehittämisestä ja toimeenpanosta, koulujen opetussuunnitelmasta ja kouluissa järjestettävistä valtakunnallisista kokeista.[footnoteRef:67]  [66:  Ministry of Education, Culture and Higher Education.]  [67:  FGS 2022, s. 57 ja 179; FGS / MoECHE 2022, s. 27 ja 108–110. ] 

[bookmark: _Hlk241661168]Liittovaltiotasolla hyväksytyn uuden lain mukaan yleinen koulutusjärjestelmä rakentuu 4+4+4-mallin mukaisesti, mikä käytännössä tarkoittaa perusopetukseen kuuluvaa 4 vuotta kestävää alakoulua (luokat 1-4), niin ikään perusopetukseen kuuluvaa 4 vuotta kestävää yläkoulua (luokat 5-8) ja suuntautumisesta riippuen 2–4 vuotta kestävää toisen asteen koulutusta. Aiempi ja vuoteen 2020 voimassa ollut järjestelmä rakentui 6+3+3 -mallin mukaisesti, johon sisältyi 6 vuotta kestävä alakoulu, 3 vuotta kestävä yläkoulu ja kolme vuotta kestävä toisen asteen koulutus. Koulutusjärjestelmän mukaan pakollisia (oppivelvollisuus) ovat ensiasteen perusopetukseen kuuluvat ala- ja yläkoulu.[footnoteRef:68] Koulupakkoa ei kuitenkaan valvota[footnoteRef:69], eikä hallinnolla ole resursseja mahdollistaa kaikkien pääsyä koulutukseen[footnoteRef:70]. Opetuskieli perusopetuksessa on somali (maxaa-tiri) ja toisen asteen opetuksessa arabia ja englanti.[footnoteRef:71] Perusopinnot voi suorittaa myös ns. vaihtoehtoisen oppimisen väylän kautta (kts. kysymys 2). [68:  FGS 2022, s. 57–59; FGS / MoECHE 2022, s. 26. ]  [69:  AACRAO 25.6.2021. ]  [70:  World Bank 5.7.2018, s. 139–140.]  [71:  OHCHR / UNTMIS 12/2025, s. 18. Somalia on kielellisesti melko yhtenäinen ja somalin kieli on väestön valtakieli. Kielellisiä vähemmistöryhmiä Somaliassa on muutamia. Niitä ovat oromot, boonit, mushungulut sekä swahilin murteita puhuvat ryhmät Kismayon rannikolla sekä Barawan kaupungissa. Valtaosa vähemmistöryhmiin kuuluvista osaa kuitenkin sujuvasti somalin kieltä. (Landinfo 22.7.2011, s. 7, 10–11.)] 

Vuonna 2020 ensiasteen perusopetusta antavista oppilaitoksista n. 40 % toimi joko liittovaltion tai osavaltion opetushallinnon antamilla resursseilla. Noin 60 % oppilaitoksista luokitellaan puolestaan yksityisiksi. Käytännössä se tarkoittaa kouluja, joita voivat ylläpitää paikalliset yhteisöt tai paikalliset tai kansainväliset kansalaisjärjestöt. Alueelliset erot ovat kuitenkin merkittäviä. Esimerkiksi pääkaupunkiseudulla (Banadirin alue) perusopetusta tarjoavista oppilaitoksista 87 % ja toisen asteen oppilaitoksista 90 % on yksityisiä. Jubamaan osavaltiossa[footnoteRef:72] puolestaan perusopetuksen oppilaitoksista 30 % ja 20 % toisen asteen oppilaitoksista on yksityisiä.[footnoteRef:73] [72:  Pois lukien Middle Juban maakunta.]  [73:  FGS 2022, s. 60–62.] 

Sekä yläkoulun että toisen asteen oppimäärän jälkeen oppilaat osallistuvat päättökokeeseen, jonka läpäisseille myönnetään vastaavan oppimäärän suorittamista koskevat todistukset.[footnoteRef:74] Lisäksi koulutusjärjestelmään sisältyy kolme vuotta kestävä varhaiskasvatus.[footnoteRef:75] Tällä hetkellä varhaiskasvatus on kuitenkin käytännössä hyvin vähäistä, sillä maassa ei ole ainuttakaan julkisin varoin toimivaa päiväkotia tai esikoulua.[footnoteRef:76]  [74:  FGS 2022, s. 57.]  [75:  FGS 2022, s. 57–59. ]  [76:  FGS / MoECHE 2022, s. 14.] 

Toisen asteen opintoja voi suorittaa 4 vuotta kestävällä yleislinjalla (lukio) tai teknillistä ja ammatillista koulutusta tarjoavissa oppilaitoksissa. 2–4 vuotta kestävien toisen asteen opintojen jälkeen järjestettävän loppukokeen läpäisseet saavat todistuksen suoritetuista opinnoista.[footnoteRef:77]  [77:  FGS 2022, s. 58–59.] 

Suoraan työelämään valmistavaa 1-2 vuotta kestävää koulutusta tarjoavat lisäksi ammatilliset koulutuskeskukset (vocational training institutes). Niihin voivat hakeutua ne 18-vuotiaat, joilla on todistus alakoulun tai luku-, kirjoitus- ja laskemistaidon kurssin suorittamisesta.[footnoteRef:78] [78:  FGS 2022, s. 58–59.] 

[image: ]Toisen asteen oppilaitoksista valmistuneiden on mahdollista jatkaa opintojaan korkeakoulussa.[footnoteRef:79]  [79:  FGS 2022, s. 57–59.] 
Somalian koulutusjärjestelmän rakenne 2021 (Lähde: FGS 2022, s. 59).



Koulutuksen laatu Somaliassa on huono. Vain 36 % perusopetuksen opettajista on muodollisesti päteviä ammattiinsa. Pätevien opettajien ja oppilaiden suhde Somaliassa on keskimäärin 1/100. Joillain alueilla yhtä pätevää opettajaa kohden on 200 oppilasta. Opetukseen vaikuttaa kielteisesti lisäksi suuret luokkakoot, heikko infrastruktuuri sekä puutteelliset vesi- ja sanitaatiofasiliteetit.[footnoteRef:80]  [80:  GGEHEE 12/2025, s. 2.] 

Osallistumisaste koulutukseen on alhainen Somaliassa. Käytännössä enemmistö somalialaisista lapsista ei käy koskaan koulua.[footnoteRef:81] Bertelsmann Stiftung -säätiön[footnoteRef:82] Somaliaa käsittelevän raportin mukaan vähintään 60 %:lla somalialaisista ei ole mitään muodollista koulutusta ja vähemmän kuin 5 % väestöstä on suorittanut toisen asteen opinnot.[footnoteRef:83] [81:  FGS 2022, s. 72.]  [82:  Bertelsmann Stiftung on saksalainen yksityinen säätiö, joka mm. julkaisee säännöllisesti kehittyvien maiden demokratiaa, markkinataloutta, hallinnon laatua sekä sosiaalista ja taloudellista kehitystä koskevia raportteja. (Bertelsmann Stiftung [päiväämätön].)]  [83:  BTI 2026, s. 32.] 

Somalian hallinnon vuonna 2022 julkaiseman selvityksen mukaan vuonna 2020 perusopetuksen ja toisen asteen koulutuksen piirissä oli vain noin 14 % ikäluokista. Osavaltioiden välillä on kuitenkin suuria eroja. Vuonna 2020 perusopetukseen osallistui Banadirin alueella n. 24 % kouluikäistä. Sen sijaan Hirshabellen osavaltiossa alakoulun osallistumisaste oli n. 8 % ikäluokista. Samana vuonna yläkoulun opetukseen osallistui Banadirin alueella n. 46 % ja Hirshabellen alueella 5 % ikäluokasta.[footnoteRef:84]  Myös toisen asteen koulutukseen osallistumisessa on merkittäviä alueellisia eroja. Banadirin alueella siihen osallistui vuonna 2020 57 % kouluikäisistä. Muissa osavaltioissa[footnoteRef:85] osallistumisaste oli 4–6 %:n välillä.[footnoteRef:86] [84:  FGS 2022, s. 64–65.]  [85:  Jubamaa, Hirshabelle, Galmudug ja Puntmaa.]  [86:  FGS 2022, s. 64–65.] 

Perusopetukseen osallistuminen on yleisempää kaupunkialueilla maaseutuun verrattuna. Tähän vaikuttaa koulutuspalveluiden tarjonta. Paimentolaisuudessa elävien perheiden lapsista vain 10 % käy koulua.[footnoteRef:87] Keskimäärin somalialainen lapsi käy koulua alle kaksi vuotta. Pojat ovat tässä suhteessa tyttöjä suotuisammassa asemassa ja heidän osallistumisensa koulutukseen on tyttöjä yleisempää.[footnoteRef:88] Varsinkin maaseutuyhteisöjen ja köyhien perheiden tytöt ovat suuressa määrin koulutuksen ulkopuolella.[footnoteRef:89] Osallistuminen koulunkäyntiin on tytöillä vähäisempää kaikilla kouluasteilla poikiin verrattuna. Ero kasvaa poikien hyväksi lasten iän myötä.[footnoteRef:90] Pojat esimerkiksi suorittavat toisen asteen opinnot kaksi kertaa todennäköisemmin kuin tytöt.[footnoteRef:91] Lähes puolella somalialaisista naisista ja tytöistä ei ole mitään muodollista koulutusta.[footnoteRef:92] [87:  GGEHEE 12/2025, s. 2.]  [88:  FGS 2022, s. 68.]  [89:  IMF 17.12.2024, s. 3.]  [90:  FGS 2022, s. 83.]  [91:  GGEHEE 12/2025, s. 2; IMF 17.12.2024, s. 6.]  [92:  SPC 30.6.2023, s. 12.] 

Tyttöjen koulunkäyntimahdollisuuksia rajoittavat vallitsevat kulttuuriset käytänteet. Perinteisten odotusten mukaan tyttöjen odotetaan toimivan perheen hoivaajina ja tulon hankkijoina koulun käymisen sijasta. Heidän odotetaan myös menevän aikaisin naimisiin (lapsiavioliitot) ja synnyttävän lapsia.[footnoteRef:93] Varsinkin köyhät perheet pyrkivät selviytymiskeinona naittamaan tyttärensä, mikä rajoittaa heidän mahdollisuuksiaan käydä koulua.[footnoteRef:94] Myös koulutukseen sisältyvät piilokustannukset, kuten koulupuvut, kirjat ja kuljetukset vaikeuttavat tyttöjen koulutusmahdollisuuksia. Monille perheille, erityisesti kaikkein köyhimmille, tyttären lähettäminen kouluun tuntuu ylimääräiseltä taakalta. Näin varsinkin silloin, jos perheessä on kouluikäisiä poikia, joiden koulutusta pidetään tärkeämpänä kuin tyttöjen koulutusta.[footnoteRef:95] Lisäesteen tyttöjen koulunkäymiselle muodostaa lisäksi tyttöjen erityistarpeet huomioivan opetusinfrastruktuurin puuttuminen. Kouluissa ei usein esimerkiksi ole erikseen tytöille varattuja saniteettitiloja. Myös naisopettajien vähyys vaikuttaa kielteisesti tyttöjen kouluosallistumiseen.[footnoteRef:96] [93:  Abdullahi et al. 7/2020, s. 19; Cumar et al. 5/2025, s. 3 ja 4; Farah 2024, s. 189.]  [94:  IMF 17.12.2024, s. 8.]  [95:  Abdullahi et al. 7/2020, s. 19; Cumar et al. 5/2025, s. 3.]  [96:  IMF 17.12.2024, s. 8.] 

Yleisesti ottaen koulutuksen kustannukset ovat yksi suurimmista esteistä lasten koulunkäynnille.[footnoteRef:97] Maailmanpankin vuonna 2024 julkaiseman selvityksen mukaan yli 54 prosenttia väestöstä elää köyhyysrajan alapuolella.[footnoteRef:98] Tämä vaikeuttaa merkittävästi lasten kouluttautumismahdollisuuksia.[footnoteRef:99] Kansainvälisen valuuttarahaston joulukuussa 2024 julkaiseman selvityksen mukaan n. 43 % lapsista ei voi käydä koulua siihen liittyvien kustannusten vuoksi.[footnoteRef:100] Erään tutkimuksen mukaan koulua käymättömien lasten vanhemmista 80 % ilmoitti, että lasta ei ole ilmoitettu kouluun johtuen kyvyttömyydestä maksaa koulun lukukausimaksuja ja muita koulunkäyntiin liittyviä välttämättömiä kuluja.[footnoteRef:101] Köyhyyden vuoksi ulkomailla asuvan somalidiasporan rahalähetyksillä Somaliaan siellä asuville sukulaisille on tärkeä merkitys koulunkäynnin mahdollistajana. Somalian hallinnon vuonna 2022 julkaiseman selvityksen mukaan 62 % somalialaisista kotitalouksista sai rahalähetyksiä kuukausittain ulkomailta. Rahalähetyksiä saavien perheet olivat 67 % valmiimpia panostamaan taloudellisesti koulutukseen verrattuna rahalähetyksiä saamattomiin perheisiin.[footnoteRef:102] [97:  GGEHEE 12/2025, s. 2; BTI 2026, s. 32.]  [98:  World Bank 4/2025.]  [99:  GGEHEE 12/2025, s. 2.]  [100:  IMF 17.12.2024, s. 7.]  [101:  SPC 30.6.2023, s. 10.]  [102:  FGS 2022, s. 49.] 

Koulunkäyntiä Somaliassa rajoittavat lisäksi edelleen jatkuva konflikti ja turvattomuus.[footnoteRef:103] Erilaiset turvallisuusvälikohtaukset ovat kohdistuneet oppilaisiin, opettajiin ja kouluihin. Esimerkiksi vuoden 2025 aikana erilaiset hyökkäykset ja iskut keskeyttivät 150 000 lapsen koulunkäynnin.[footnoteRef:104] Somalian hallintoa vastaan taisteleva al-Shabaab -järjestö on tehnyt toistuvia hyökkäyksiä Somalian koulujärjestelmästä vastaavaa opetus-, kulttuuri- ja korkeakoulutusministeriötä vastaan. Järjestön mukaan ministeriö on vastuussa kouluissa käytetystä opetussuunnitelmasta, joka sen mukaan perustuu kristinuskoon. Hyökkäysten ohella järjestö ilmoitti vuonna 2017 laatineensa uuden oman opetussuunnitelman. Sen täytäntöönpanemiseksi järjestö sulki kouluja ja edellytti opettajilta kouluttautumista sen antaman opetussuunnitelman mukaisesti. Se edellytti myös Somalian hallinnon alueella asuvien opettajien matkustamista al-Shabaabin kontrolloimille alueille kouluttautumaan opetussuunnitelman omaksumiseksi. Kesäkuussa 2021 järjestö julkaisi uuden arabiankielisen opetussuunnitelman.[footnoteRef:105] [103:  BTI 2026, s. 32; GGEHEE 12/2025, s. 1; FGS 2022, s. 32.]  [104:  GGEHEE 12/2025, s. 1; FGS 2022, s. 32.]  [105:  OHCHR / UNTMIS 12/2025, s. 14.] 

Koululaiset ovat lisäksi olleet aseellisten joukkojen pakkorekrytointien ja seksuaalisen väkivallan kohteena. [footnoteRef:106]  [106:  GGEHEE 12/2025, s. 1; FGS 2022, s. 32.] 

Kielteisesti lasten koulunkäyntimahdollisuuksiin ovat vaikuttaneet myös säiden ääri-ilmiöt. Sadat tuhannet lapset ovat viime vuosien aikana joutuneet jättämään koulunkäyntinsä kesken pitkään jatkuneen kuivuuden tai tulvien vuoksi. Esimerkiksi vuoden 2023 tulvat keskeyttivät koulunkäynnin 900 000 lapselta koulujen vaurioiduttua tai kun niitä käytettiin tilapäissuojina kodeistaan lähtemään joutuneille. Kotinsa jättämään joutuneiden lasten mahdollisuudet käydä koulua ovat heikommat kuin muilla.[footnoteRef:107] [107:  GGEHEE 12/2025, s. 1; FGS 2022, s. 30.] 

Toimiiko maassa muita, epävirallisia koulutusjärjestelmiä? Mitä niissä järjestettävästä opetuksesta tiedetään?
Osassa Somalimaata pääsy virallisen koulutuksen ja perusopetuksen piiriin on vaikeaa. Tämä koskee varsinkin maaseudulla liikkuvia paimentolaisia. Laajentaakseen koulutukseen pääsyä ja opetukseen osallistumista Somalimaan hallinto on luonut vaihtoehtoisia oppimisen väyliä. Näitä ovat Alternative Basic Education (ABE) -, Family Learning Centres - sekä Adult Learning Centres -opetusohjelmat. Ohjelmien tavoitteena on nostaa koulutustasoa ja parantaa luku-, kirjoitus- ja laskutaitoa ulottamalla koulutusmahdollisuus opetuksen ulkopuolelle jääneille lapsille, perusopetuksen iän jo ylittäneille ja henkilöille, joilla ei ole mahdollisuutta päästä normaalin perusopetuksen piiriin.  Ohjelmat käyttävät iltaisin ja iltapäivisin kouluja, jotka ovat päivisin tavanomaisessa koulukäytössä. ABE-ohjelma mahdollistaa 8-vuotta kestävän perusopetuksen suorittamisen tiivistetyssä muodossa viiden vuoden aikana.[footnoteRef:108] ABE-ohjelman puitteissa perusopetukseen osallistuneet suorittavat saman loppukokeen kuin tavallisissa kouluissa perusopetuksen suorittaneet koululaiset. Kokeen läpäiseminen mahdollistaa jatko-opinnot toisen asteen oppilaitoksessa.[footnoteRef:109]   [108:  RoSL / MoES 9/2024, s. 54–55 ja 63.]  [109:  RoSL / MoES 10/2017, s. 97.] 

Myös Somalian liittovaltion järjestelmä mahdollistaa yleisen perusopetuksen rinnalla vaihtoehtoisen perusopetuksen ABE-koulutusmallin, johon osallistumisen aloitusikä on 9 vuotta. Malli on suunniteltu koulun ulkopuolelle joutuneille lapsille. ABE-ohjelma on muunneltu versio virallisesta 1.–8.-luokkia koskevasta perusopetusmallista. Vaihtoehtoinen malli tukee joustavaa kouluttautumista ja opiskelua, sillä sen avulla oppilaat voivat suorittaa peruskoulun vain neljässä vuodessa tavanomaisen kahdeksan vuoden sijaan. Myös siihen osallistuvat opiskelijat suorittavat sen päätteeksi peruskoulun päättökokeen. Ohjelmalle on ominaista tiivistetty opetussuunnitelma, nopeampi oppimisprosessi, joustavuus opintojen etenemisessä sekä mahdollisuus aloittaa tai lopettaa opinnot useissa eri vaiheissa.[footnoteRef:110] [110:  FGS 2022, s. 58.] 

Vuosien 2021–2024 aikana Somaliassa toteutettiin ABE-koulutusmalliin kuuluva Bar ama Baro (Opeta tai opi / Teach or Learn) -ohjelma, jonka rahoitti Yhdysvaltain kansainvälisen kehityksen rahasto (USAID[footnoteRef:111]). Ohjelma perustui Somalian valtakunnalliseen opetussuunnitelmaan ja sen tavoitteena oli tarjota epämuodollisen opetusohjelman puitteissa turvallisia perusopetuksen oppimisympäristöjä, jonka avulla oppilaat voivat parantaa luku-, kirjoitus- ja matemaattisia taitojaan. Ohjelman kohderyhmiä olivat erityisesti marginaaliryhmiin kuuluvat lapset, jotka ovat olleet syystä tai toisesta koulutusmahdollisuuksien ulkopuolella. Viisi vuotta kestäneen ohjelman avulla yli 100 000 lasta pääsi perusopetuksen piiriin[footnoteRef:112].[footnoteRef:113] [111:  United States Agency for International Development.]  [112:  Farah 2024, s. 190.]  [113:  Farah 2024; Creative [päiväämätön]; EGER [päiväämätön].] 

YK:n lasten järjestö UNICEF[footnoteRef:114]:n lokakuussa 2025 julkaiseman raportin mukaan se pilotoi vuonna 2024 yhteistyössä Somalian hallituksen ja paikallisten yhteistyökumppaneiden kanssa koulupudokkaille lapsille suunnatun ”Teaching at the Right Level” -opetusohjelman Somaliassa ja Somalimaassa. Ohjelmaan osallistuneet lapset jaettiin tasoryhmiin oman osaamistason mukaisesti riippumatta iästä, ja sen avulla oppilaita pyrittiin auttamaan saavuttamaan kolmannen luokan oppimäärään tavoitetaso. Lapset osallistuivat päivittäin järjestettävään tunnin mittaiseen opetukseen tavanomaisten matematiikan ja äidinkielen oppituntiensa lisäksi. Raportin mukaan lasten osaaminen kehittyi suotuisasti niin matematiikan kuin lukemisenkin osalta.[footnoteRef:115] [114:  United Nations Children's Fund.]  [115:  UNICEF 10/2025.] 

Koulunsa kesken jättäneille ja perusopetuksen täysin ohittaneille Somalian koulutusjärjestelmä tarjoaa erillisen aikuiskoulutusohjelman (Adult Basic Education), joka mahdollistaa joustavan ensiasteen koulutuksen suorittamisen. Sen puitteissa ensiasteen opinnot voi tehdä kolmessa vuodessa kahdeksan sijasta. Myös tälle koulutusohjelmalle on ominaista tiivistetty opetussuunnitelma ja joustavuus opintojen suorittamisessa. Koulutusohjelman aloittamisen alaikäraja on 18 vuotta.[footnoteRef:116]  [116:  FGS 2022, s. 58.] 

Muodollisen yleisen koulutusjärjestelmän rinnalla Somaliassa järjestetään uskonnollista opetusta. Kolmen vuoden iässä lapsen on mahdollista osallistua koulutusjärjestelmään integroituun varhaisopetukseen koraanikouluissa. Kolme vuotta kestävä koulu valmistaa lapsia alakouluun ja niissä tarjottava opetus painottuu uskontoon. Uskonnollisesti suuntautunutta yläkoulun opetusta tarjoaa 1. tason islamilaiset opistot[footnoteRef:117]. Opistoon pääseminen edellyttää kuitenkin aiempaa Koraanin ja islamin opiskelua moskeijassa tapahtuvassa opintopiirissä (somaliksi Halaqat). 13-vuotiaana aloitettavasta ja 2 vuotta kestävästä koulutuksesta annetaan islamilaisen peruskoulutuksen todistus. Koulusta valmistuneet voivat jatkaa opintojaan neljä vuotta kestävässä 2. tason islamilaisessa opistossa[footnoteRef:118]. Kyseinen oppilaitos rinnastuu toisen asteen koulutukseen ja siitä annetaan päättötodistus.[footnoteRef:119]  [117:  Level 1 Islamic institute.]  [118:  Level 2 Islamic institute.]  [119:  FGS 2022, s. 58.] 

Opetetaanko Somalian virallisen koulutusjärjestelmän tai muiden epävirallisten koulutusjärjestelmien puitteissa luku- ja kirjoitustaitoa[footnoteRef:120]? Miten yleistä luku -ja kirjoitustaidottomuus maassa on ja mitkä seikat vaikuttavat siihen?  [120:  On syytä huomioida, että luku- ja kirjoitustaito ei ole mustavalkoinen, so. että sitä joko on tai ei ole. Taidossa on eri asteita. Kts. tarkemmin esimerkiksi Valkendorff & Luukkainen 2019, s. 9. Lisäksi on huomioitava, että somalin kielen kirjoitustapa ei ole täysin vakiintunut, minkä seurauksena somalin kielen sanat ja nimet voivat esiintyä jossain määrin eri muodoissa. (Landinfo 22.7.2011, s. 9–10.) ] 

Somalimaan virallisen ja epävirallisen koulutusjärjestelmän puitteissa opetetaan luku- ja kirjoitustaitoa.[footnoteRef:121] Opetuksen taso on kuitenkin heikko, mikä vaikuttaa kielteisesti luku- ja kirjoitustaidon kehittymiseen.[footnoteRef:122] [121:  RoSL / MoES 10/2017, s. 24; RoSL / MoES 2024, s. 16; UoT [päiväämätön]; UNICEF 10/2025.]  [122:  RoSL / MoES 10/2017, s. 24 ja 44; RoSL / MoES 2024, s. 33. ] 

Myös Somalian virallisen koulutusjärjestelmän ja epävirallisten koulutusjärjestelmien puitteissa opetetaan luku- ja kirjoitustaitoa.[footnoteRef:123] Opetuksen heikko taso vaikuttaa kielteisesti luku- ja kirjoitustaidon kehittymiseen.[footnoteRef:124]  [123:  Abdullahi et al. 7/2020, s. 15–16; UNICEF 10/2025; UoT [päiväämätön]; FGS 2022, s. 57 ja 87; Wafula & Mulongo 2020.]  [124:  Abdullahi et al. 7/2020, s. 16; Wafula & Mulongo 2020, s. 13.] 

Islamia opettavissa koraanikouluissa lukemista ja kirjoittamista opetetaan pääasiassa arabiaksi.[footnoteRef:125] [125:  Al-Sunnah Islamic Center 29.6.2026; Warsame 6/2007, s. 10.] 

Aikuisten luku- ja kirjoitustaitoaste Somaliassa on yksi maailman alhaisimmista.[footnoteRef:126] Somalian tilastokeskuksen helmikuussa 2023 julkaiseman kotitaloustutkimuksen[footnoteRef:127] mukaan Somalian väestöstä hieman yli puolella (54 %) on lukutaito. Taito on yleisempi miehillä, joista 63 % on lukutaitoisia. Naisten keskuudessa lukutaito on 45 %:lla.[footnoteRef:128] Tyttöjen ja naisten heikompi lukutaito on yhteydessä heidän vähäisempään koulutukseen.[footnoteRef:129] Lukutaito vaihtelee merkittävästi myös ikäryhmittäin ja alueellisesti. Lukutaidottomuus on sitä yleisempää, mitä vanhemmasta henkilöstä on kyse. Lukutaidon omaavien suhteellinen osuus on suurempi kaupungeissa (61 %) verrattuna maaseutualueisiin (49 %). Paimentolaisalueilla lukutaito on tutkimukseen mukaan vain joka viidennellä (21 %).[footnoteRef:130]   [126:  BTI 2026, s. 32.]  [127:  Tutkimusta varten haastateltiin maan eri osissa yli 7 200 perhettä. Tutkimus kattoi maan 18 maakunnasta 17. Mukana oli myös Somalimaan alue. Tutkimuksen toteuttamisen ulkopuolelle jäi turvattomuuteen liittyvien syiden vuoksi ainoastaan Middle Juban maakunta. (FGS / NBS 2/2023, s. 2.)]  [128:  FGS / NBS 2/2023, s. 16.]  [129:  Cumar et al. 5/2025, s. 4. ]  [130:  FGS / NBS 2/2023, s. 16.] 

Cumar et al. tutkijaryhmän vuonna 2025 julkaiseman selvityksen mukaan lukutaito Somalian alueella vaihtelee maakunnittain merkittävästi. Somalimaan alueella lukutaitoisten suhteellinen osuus on selvityksen mukaan suurinta Soolin (n. 63 %) ja Togdheerin (60 %) maakuntien alueella. Vähäisintä se on Sanaagin ja Awdalin maakunnissa, missä lukutaitoisia on 50–56 % väestöstä.[footnoteRef:131] BBC:n syyskuussa 2023 julkaiseman artikkelin mukaan Somalimaassa on kuitenkin alueita, missä aikuisväestöstä 75 % on lukutaidottomia.[footnoteRef:132] Saman suuntainen tieto on löydettävissä Eurasiareview -uutissivuston tammikuussa 2024 julkaisemasta artikkelista. Sen mukaan lukutaidottomien määrä Somalimaassa on useilla alueilla 70 %, ja se koskee etenkin naisia ja vanhempia ikäluokkia.[footnoteRef:133]  [131:  Cumar et al. 5/2025, s. 8.]  [132:  BBC News / Monetta 12.9.2023.]  [133:  Eurasiareview / Klomegah 6.1.2024.] 

Lukutaito on vähäisempää maaseudulla ja paimentolaisalueilla.[footnoteRef:134] Somalimaan tilastokeskuksen vuonna 2020 julkaiseman väestö- ja terveystutkimuksen mukaan somalimaalaisista 15–49 -vuotiaista paimentolaisnaisista lukutaitoisia on vain 5 %. Kaikista samaan ikäluokkaan kuuluvista somalimaalaisista naisista lukutaitoisia tutkimuksen mukaan on 41 %. Lähteen mukaan naisten lukutaito kaupunkialueilla on yleisempää (yli 50 %) maaseutuun (n. 33 %) verrattuna.[footnoteRef:135] Somalimaan opetus- ja tiedeministeriön vuonna 2024 julkaiseman suunnitelman mukaan tavoitteena on vähentää aikuisväestön lukutaidottomuusaste 55 %:sta 35 %:iin vuoteen 2026 mennessä.[footnoteRef:136] [134:  RoSL / MoES 9/2024, s. 64.]  [135:  RoSL / CSD 2020, s. 47–48.]  [136:  RoSL / MoES 9/2024, s. 17.] 

Somalian etelä- ja keskiosien alueella lukutaitoisten määrä on korkeinta Banadirin ja Lower Shabellen maakunnissa, missä heidän suhteellinen osuutensa väestöstä on 58–63 %. Alhaisinta lukutaito on Middle Shabellen (22 %) ja Bakoolin (32 %) maakunnissa. Muissa maakunnissa lukutaitoaste on jotain tältä väliltä. Kaikista maakunnista ei kuitenkaan ole tietoa saatavilla.[footnoteRef:137]  [137:  Cumar et al. 5/2025, s. 8.] 

Luku- ja kirjoistustaidon hankkimisen kannalta koulutusjärjestelmällä on merkittävä asema. Koulutuspalveluiden heikko taso sekä koulutukseen pääsyä koskevat rajoitteet, kuten perinteiset kulttuuriset käytänteet, turvattomuus, palveluita koskeva heikko hallinto ja huono infrastruktuuri, köyhyys ja pätevien opettajien pula ovat keskeisimpiä syitä sille, miksi maan luku- ja kirjoitustaito on alhainen.[footnoteRef:138] Niillä alueilla, missä pääsy koulutukseen on suhteellisesti ottaen helpompaa, myös lukutaitoaste on korkeampi.[footnoteRef:139]  [138:  Cumar et al. 5/2025, s. 2 ja 4; Abdullahi et al. 7/2020, s. 3, 16, 19, 21 ja 25.]  [139:  Cumar et al. 5/2025, s. 8 ja 10.] 

Tietoja vastauksesta
Maahanmuuttoviraston maatietopalvelun kyselyvastaus on laadittu noudattaen Euroopan unionin yhteisiä suuntaviivoja lähtömaatiedon tuottamisesta (2008). Vastaus perustuu huolellisesti valittuihin lähteisiin, joista kaikki on listattu vastauksen lähdeluetteloon. Ilmeisiä ja kiistattomia tosiasioita lukuun ottamatta kaikki esitetty tieto on tarkastettu useammasta lähteestä, ellei muuta erikseen mainita. Vastauksessa esitetyt tiedot on hankittu, arvioitu ja käsitelty huolellisesti, vastausajan ollessa rajattu. Vastaus ei kuitenkaan pyri olemaan kaikenkattava, eikä sitä tule pitää yksinään minkään oleskeluluvan, pakolaisaseman tai turvapaikkahakemuksen perusteena. Vaikka jotain tapahtumaa, henkilöä tai organisaatiota ei olisi mainittu vastauksessa, se ei tarkoita, etteikö kyseistä tapahtumaa olisi tapahtunut tai kyseistä henkilöä tai organisaatiota olisi olemassa. Vastaus ei välttämättä edusta Maahanmuuttoviraston virallista kantaa, eikä se ole poliittinen kannanotto tai oikeudellinen arvio.
Information on the response
This response has been compiled by the Country Information Service of the Finnish Immigration Service in accordance with the common EU guidelines for processing country of origin information (2008). The response is based on carefully selected sources of information. All sources used are referenced. With the exception of obvious and indisputable facts, all information presented has been cross-checked from several sources unless stated otherwise. The information provided in the response has been obtained, evaluated and processed carefully within the limited time frame given. However, the response does not aim to be exhaustive, and it should not be considered conclusive as to the merit of any particular claim to a residence permit, refugee status or asylum. Even if a certain event, person or organization is not mentioned in the response, this does not mean that the event has not taken place or that the person or organization does not exist. The response does not necessarily reflect the opinion of the Finnish Immigration Service, and it is not a political statement or a judicial evaluation.

